**സാമൂഹ്യപശ്ചാത്തലം** ചരിത്രം

തിരുവല്ല താലൂക്കിൽ കവിയൂർ പഞ്ചായത്തിൽ 12-)൦ വാർഡിൽ പടിഞ്ഞാറ്റുംചേരിയിൽ സ്ഥിതി ചെയ്യുന്ന സ്ഥാപനമാണ് കവിയൂർ ഗവ:എൽ.പി.ജി.സ്കൂൾ.ഇത് മല്ലപ്പള്ളി വിദ്യാഭ്യാസ ഉപജില്ലയിൽ ഉൾപ്പെട്ട സ്ഥാപനമാണ്.

സ്‌കൂളിന് സമീപത്തായി സി.എം.എസ്.എൽ.പി.എസ് .എന്ന സ്ഥാപനം ഉണ്ടായിരുന്നു.കുട്ടികൾ ധാരാളം ഉള്ള സാഹചര്യത്തിൽ മേൽപ്പറഞ്ഞ സ്ഥാപനം പഠനത്തിന് മതിയാകാതെ വരികയും ചെയ്തപ്പോൾ ഈ നാട്ടിലെ എൻ.എസ്.എസ് സെക്രട്ടറിയും സാമൂഹ്യപ്രവർത്തകനും സംസ്കാര സമ്പന്നനുമായ പുത്തൻ പുരക്കൽ ഗോവിന്ദപ്പണിക്കർ 1907-ൽ സ്വന്തം സ്ഥലത്ത് കെട്ടിടം പണിതു സർക്കാരിന് കൈമാറി.ആദ്യകാലത്തു പെൺകുട്ടികളുടെ അധ്യയനത്തിന് മാത്രമാണ് ഈ സ്‌കൂൾ ഉപയോഗിച്ചിരുന്നത്.പിൻകാലത്ത് പെൺകുട്ടികളുടെ എണ്ണം കുറഞ്ഞപ്പോൾ ആൺകുട്ടികളെ കൂടി ചേർത്ത് പഠിപ്പിക്കുവാൻ തുടങ്ങി.